Provincias Ilirianas

As provincias ilirianas estioron una entidat politica autonoma d'o Primer Imperio Francés que existió entre 1809 y 1816 y yera formada por un conchunto de territorios a lo norte y este d'a Mar Hadriana con población eslava meridional (eslovenos y croatas). A suya capital estió Ljubljana. Os franceses imposoron en as provincias ilirianas l'administración y o dreito franceses, y tamién l'uso oficial d'o francés, y construyioron camins, puents, immuebles, a part de fer reformas socials como a emancipación d'os siervos y a redistribución de tierras. Tamién bi habió campanyas de reforestación. Dennis P. Hupchick, Harold E. Cox: Les Balkans. Atlas historique. Ed Economica, 2008. p 56.

A entidat "Provincias Ilirianas" fue creyada en 1809 por o Tractau de Schönbrunn cuan l'Imperio Austriaco cedió a lo Primer Imperio Francés os territorios d'a Carintia occidental y alta con Lienz en o Tirol oriental, Carniola, o sud-ueste d'o río Sava, Gorizia y Gradisca, y Trieste como resultau d'a derrota en a Batalla de Wagram. Estos territorios a lo norte y este d'a Mar Hadriana fuoron adhibius con Dalmacia a las Provincias Ilirianas. O territorio de l'anterior Republica de Ragusa, que heba estau anexionau a lo reino napoleonico d'Italia en 1808 fue adhibiu a las Provincias Ilirianas.

En l'anyo 1813 l'Imperio Austriaco reconquirió estos territorios de fueras de Kotor y a suya redolada, que fue ocupada por os montenegrins dende 1813 dica 1814. O Congreso de Viena confirmó a sobinaría austriaca sobre as anteriors provincias ilirianas y, con part d'o suyo territorio, se creyó adintro de l'Imperio Austriaco un "Reino d'Iliria" que no fue formalment aboliu dica 1849.

O periodo d'existencia d'as provincias ilirianas contribuyó a la formación d'o ilirismo y a eslavofilia entre os croatas y eslovenos. Francesc Bonamusa: Pueblos y naciones en los Balcanes. Siglos XIX y XX. Akal 2010, p 82.

 Referencias 

Categoría:Primer Imperio Francés
Categoría:Historia d'Eslovenia
Categoría:Historia d'Austria
Categoría:Historia de Croacia